**Raport independent de asigurare limitată asupra informațiilor incluse în Rapoartele curente emise de Societate în conformitate cu cerințele Legii nr. 24/2017, cu modificările și completările ulterioare, și cu prevederile Regulamentului ASF nr. 5/2018**

**{*Către: Consiliul de Administrație[[1]](#footnote-1)***

***al Societății ABC S.A. destinatarul raportului]*}**

***Scopul Raportului***

Am fost contractați de către [Societatea **ABC S.A.**] (denumită în continuare „**Societatea**” sau „**ABC**”) pentru a raporta în baza cerințelor din Legea nr. 24/2017 privind emitenții de instrumente financiare și operațiuni de piață, cu modificările și completările ulterioare (denumită in continuare „**Legea 24/2017**” ) asupra informațiilor incluse în rapoartele curente anexate (din data de [menționați ZZ LL AAAA pentru identificare[[2]](#footnote-2)]) (denumite în continuare „**Rapoarte curente**”), care au fost întocmite de Societate în conformitate cu cerințele articolului 92^3 din Legea nr. 24/2017 și cu prevederile din Regulamentul ASF nr. 5/2018 al Autorității de Supraveghere Financiară (denumit în continuare „**ASF**”) pentru a raporta către Autoritatea de Supraveghere Financiara („ASF”) și Bursa de Valori București („**BVB**”) pentru perioada [1 iulie 202X -31 decembrie 202X][[3]](#footnote-3), sub forma unei concluzii de asigurare limitată.

***Scopul specific***

Raportul nostru are exclusiv scopul stabilit în primul paragraf al acestui raport, și este întocmit pentru informarea Societății, a BVB și a ASF și nu va fi utilizat în niciun alt scop. Raportul nostru nu trebuie să fie considerat ca fiind adecvat pentru a fi folosit de nicio parte care dorește să dobândească drepturi față de noi, altele decât Societatea, pentru orice scop sau în orice context.

Orice parte, alta decât Societatea, care obține acces la raportul nostru sau o copie a acestuia și alege să se bazeze pe raportul nostru (sau o parte a acestuia), va face acest lucru pe propria răspundere. Angajamentul nostru a fost efectuat pentru a putea raporta acele aspecte pe care trebuie să le raportăm într-un raport independent de asigurare limitată, și nu în alte scopuri. Prezentul raport se referă numai la elementele specificate în cadrul acestui raport și nu se extinde asupra situațiilor financiare sau a altor rapoarte emise de Societate, luate în considerare la nivel individual sau în ansamblu.

***Responsabilitățile conducerii Societății***

Conducerea Societății are responsabilitatea întocmirii Rapoartelor curente și încheierii tranzacțiilor raportate în conformitate cu cerințele Legii nr. 24/2017 și ale Regulamentul ASF nr. 5/2018, cu modificările și completările ulterioare. De asemenea, conducerea Societății are responsabilitatea proiectării, implementării și menținerii unor controale interne care permit întocmirea Rapoartelor curente, astfel încât să fie lipsite de denaturări semnificative, datorate fraudei sau erorii. De asemenea, conducerea Societății este responsabilă pentru a se asigura că documentele justificative care stau la baza întocmirii Rapoartelor curente, precum și probele furnizate auditorului, sunt complete, corecte și justificate.

***Responsabilitățile auditorului***

Misiunea noastră de asigurare limitată s-a efectuat în conformitate cu Standardele Internaționale privind Angajamentele de Asigurare, și anume **ISAE 3000** (revizuit) „*Standardul International privind* m*isiunile de asigurare, altele decât auditul sau revizuirea informațiilor financiare istorice* ”. Aceste reglementări prevăd ca noi să respectam *Codul de Etică* și Standardele privind Independența, să planificăm și să desfășurăm misiunea de asigurare, astfel încât să obținem o asigurare limitată cu privire la Rapoartele curente.

Noi aplicăm Standardul Internațional de Control al Calității 1 („**ISQC 1**”) și, în consecința, menținem un sistem solid al controlului calității, inclusiv politici și proceduri care documentează conformitatea cu standardele și cerințele etice și profesionale relevante din legislație sau reglementările aplicabile.

Noi respectăm cerințele de independență și celelalte cerințe etice ale Codului International de Etică al profesioniștilor contabili (inclusiv Standardele Internaționale privind Independența) emis de Consiliul pentru Standarde Internaționale de Etica pentru Contabili („**Codul IESBA”**), care stabilește principiile fundamentale de integritate, obiectivitate, competență profesională și atenție cuvenită, confidențialitate și comportament profesional.

Procedurile selectate depind de raționamentul profesional al auditorului și de înțelegerea noastră a tranzacțiilor raportate incluse în Rapoartele curente și a altor circumstanțe ale angajamentului, precum și de considerațiile noastre privind ariile în care ar putea să apară denaturări semnificative. În obținerea unei înțelegeri a tranzacției raportate inclusă în Rapoartele curente, am luat în considerare procesul utilizat de către Societate pentru încheierea tranzacțiilor și pentru întocmirea și prezentarea raportului curent, în conformitate cu cerințele Legii 24/2017 și Regulamentului ASF nr. 5/2018 pentru a stabili procedurile de asigurare relevante în circumstanțele date, dar nu în scopul exprimării unei concluzii asupra eficacității procesului sau a controlului intern al Societății pentru încheierea tranzacției raportate, inclusă în Rapoartele curente și pentru întocmirea și prezentarea Rapoartelor curente anexate.

Procedurile includ, în special, interviuri cu personalul responsabil pentru raportarea financiară și managementul riscurilor, precum și proceduri suplimentare, care au scopul de a obține probe referitoare la informațiile incluse în Rapoartele curente.

Procedurile de obținere a probelor în cadrul unui angajament de asigurare limitată diferă ca natură și plasare în timp, și sunt mai restrânse, ca amploare, decât în cadrul unui angajament de asigurare rezonabilă. În consecință, nivelul de asigurare care se obține într-un angajament de asigurare limitată este considerabil mai scăzut decât cel care ar fi fost obținut dacă s-ar fi efectuat un angajament de asigurare rezonabilă.

Referitor la Rapoartele curente ale Societății, în vederea evaluării caracterului corect și justificat al tranzacțiilor raportate, noi am efectuat următoarele proceduri:

1. Am obținut din partea Societății Rapoartele curente anexate, aferente perioadei verificate și detaliul tranzacțiilor incluse în aceste Rapoarte.
2. Am verificat faptul că persoanele care aprobă aceste Rapoarte curente sunt reprezentanții autorizați ai Societății și am solicitat lista semnăturilor autorizate.
3. Pentru tranzacțiile analizate [selectate pe baza de eșantionare[[4]](#footnote-4)], prezentate în Rapoartele curente, am determinat dacă detaliile acestora corespund sub toate aspectele semnificative cu informațiile incluse în contractele/documentația contractuală semnate, puse la dispoziția noastră și dacă acestea au fost semnate de către reprezentanții Societății, în conformitate cu lista semnăturilor autorizate furnizată nouă. Acolo unde a fost cazul, am comparat dacă detaliile incluse în Rapoartele curente corespund cu documentația aferentă contractelor respective: părțile care au semnat documentele justificative; data la care documentația a fost semnată și natura acesteia; descrierea tipului de bunuri /servicii indicate în documentație; valoarea totală realizată sau estimată a contractelor și, acolo unde a fost cazul, garanțiile constituite și penalitățile stipulate, termenele și modalitatea de plată, precum și condițiile contractuale aferente.
4. Pentru tranzacțiile analizate [selectate pe baza de eșantionare[[5]](#footnote-5)], am comparat dacă detaliile prezentate în Rapoartele curente anexate corespund cu informațiile pe care le-am obținut în urma interviurilor avute cu conducerea Societății, precum și cu alte documente anexate contractelor, după caz.
5. Pentru tranzacțiile analizate [selectate pe baza de eșantionare[[6]](#footnote-6)], în măsura în care există un preț de piață pentru bunurile sau serviciile prestate între Societate și părțile afiliate, am discutat cu conducerea Societății modul în care au fost stabilite aceste prețuri și dacă, de la caz la caz, prețurile convenite corespund celor folosite în relațiile contractuale cu alte părți (terți), pentru servicii sau bunuri similare și respectiv dacă contractele aferente sunt aprobate de Consiliul de Administrație sau de supraveghere al Societății.

În cazul în care nu există prețuri de piață disponibile, am analizat dacă respectivele tranzacții sunt realizate pe baza procedurilor interne a Societății cu privire la fundamentarea prețului și, respectiv, contractele aferente sunt aprobate de Consiliul de Administrație sau de supraveghere al Societății, în conformitate cu procedurile sale interne.

Procedurile noastre au fost efectuate exclusiv asupra tranzacțiilor incluse în Rapoartele curente anexate, care se referă la perioada [1 iulie 202X - 31 decembrie 202X][[7]](#footnote-7). Nu am efectuat nicio procedură pentru a verifica dacă Rapoartele curente includ toate tranzacțiile pe care Societatea trebuie să le raporteze conform articolului 92^3 din Legea nr. 24/2017 pentru această perioadă.

***Concluzie***

Concluzia noastră este formulată pe baza și având în vedere aspectele prezentate în acest raport independent de asigurare limitată.

Pe baza procedurilor efectuate descrise mai sus și a probelor obținute, **nu am luat cunoștință de niciun aspect** care să ne determine să considerăm că:

1. Informațiile incluse în Rapoartele curente anexate nu sunt în **concordanță** în toate aspectele semnificative **cu documentele justificative** puse la dispoziția noastră de către Societate;

b) Informațiile incluse în Rapoartele curente anexate nu **sunt conforme** în toate aspectele semnificative cu **cerințele din Legea 24/2017 si Regulamentul ASF nr. 5/2018**, cu privire la părțile care au semnat documentele justificative; data la care documentația a fost semnată și natura acesteia; descrierea tipului de bunuri /servicii indicate în documentație; valoarea totală realizată sau estimată a contractelor și, acolo unde a fost cazul, garanțiile constituite și penalitățile stipulate, termenele și modalitatea de plata; precum și condițiile contractuale aferente.

c) Contractele aferente tranzacțiilor raportate și analizate nu **au fost autorizate în mod corespunzător** de către reprezentanții Societății și nu au fost aprobate de Consiliul de Administrație sau de supraveghere al Societății.

d) Prețurile convenite între părți nu **au fost acceptate de comun acord** pe baza tipului de produse/servicii și a altor termeni și condiții stipulate, după caz, în acordurile dintre părți și, respectiv, nu au fost determinate în conformitate cu criteriile menționate la alineatul 5) din lista de proceduri de mai sus.

***Alte Aspecte***

(A se completa după caz)

Data: xx luna 20XX

Locul emiterii: București, Romania

În numele

**Numele firmei de audit**

(Denumire / identificarea / număr RPE)

Reprezentată de:

Partener

**Nume Partener – auditor financiar autorizat ASPAAS**

înregistrat la Camera Auditorilor Financiari din Romania - număr legitimație RPE

Semnătura / Parafa conform cerințe ASPAAS / Parafa auditorului financiar / Parafa firmei de audit

**Anexa**

1. *Rapoartele curente care fac subiectul acestui raport de asigurare limitată*
1. *Sau Consiliul de Supraveghere dacă societatea își desfășoară activitatea în sistem dualist; pentru referință a se vedea indicațiile ISAE 3000 legat de destinar* [↑](#footnote-ref-1)
2. *Această mențiune are scopul de a identifica Rapoartele curente ale emitenților de capital, asupra cărora se emite raportul de asigurare.*  [↑](#footnote-ref-2)
3. *Exemplul dat se refera la semestrul 2 al anului calendaristic. In cazul in care raportul se refera la semestrul 1, mentionati perioada corecta – 1 ianuarie 202X – 30 iunie 202X*. [↑](#footnote-ref-3)
4. *În cazul în care nu ați folosit eșantionarea și ați verificat integral, eliminați această sintagmă.*  [↑](#footnote-ref-4)
5. *În cazul în care nu ați folosit eșantionarea și ați verificat integral, eliminați această sintagmă.*  [↑](#footnote-ref-5)
6. *În cazul în care nu ați folosit eșantionarea și ati verificat integral, eliminați această sintagmă.*  [↑](#footnote-ref-6)
7. *Exemplul dat se referă la semestrul 2 al anului calendaristic. În cazul în care raportul se refera la semestrul 1, menționați perioada corectă – 1 ianuarie 202X – 30 iunie 202X.*  [↑](#footnote-ref-7)